作者:無名氏
標題:蘇子瞻醉寫赤壁賦・賀新郎
內容:我這裡停驂舉首猛凝眸，恁在這十里長亭，眾兄等候。(賀雲)將酒來，與學士飲一杯盪寒咱。(正末唱)你道是勸君更盡一杯酒，則怕酒入愁腸轉更愁，(邵雲)學士可愁甚麼？(正末唱)這愁煩才了又在眉頭。(賀雲)學士，你看風雪如花飛萬片，正好飲幾杯。(正末唱)你道是雪花飛千萬片，且飲酒兩三甌，我則為花濃酒釀，送的我無人救。(秦雲)學士，異日必有相會之期。(正末唱)再誰想有花方飲酒，無月不登樓。